b"\n_START_ARTICLE_\nPromagistrat\n_START_PARAGRAPH_\nUn Promagistrat \xc3\xa9s una persona que actua amb l'autoritat i capacitat d'un magistrat, per\xc3\xb2 sense ocupar un c\xc3\xa0rrec magisterial. El concepte prov\xc3\xa9 de l'antic Imperi Rom\xc3\xa0.\n_START_SECTION_\nFigura\n_START_PARAGRAPH_\nCom innovaci\xc3\xb3 legal de la Rep\xc3\xbablica Romana, es va inventar la promagistratura per proveir a Roma amb governadors dels territoris d'ultramar en comptes d'haver de triar m\xc3\xa9s magistrats cada any. Els promagistrats eren designats per Senatus consultum, com tots els actes del Senat rom\xc3\xa0, aquests nomenaments no eren completament legals i podien ser desautoritzats per les Assemblees romanes, per exemple, la substituci\xc3\xb3 de Quint Cecili Metel Num\xc3\xaddic per Gai Mario durant la Guerra de Jugurta._NEWLINE_Els promagistrats eren normalment proq\xc3\xbcestor (actuant en lloc de questors), propretors (actuant en lloc de pretors) o proc\xc3\xb2nsols (actuant en lloc de c\xc3\xb2nsols). Un promagistrat tenia una autoritat equivalent a la del magistrat, era assistit pel mateix nombre de lictors, i en termes generals tenia poder autocr\xc3\xa0tic dins de la seva prov\xc3\xadncia, tant territorial o qualsevol altre. Els promagistrats normalment ja havien ocupat el c\xc3\xa0rrec en representaci\xc3\xb3 del qual actuaven, encara que aix\xc3\xb2 no era obligatori.\n_START_SECTION_\nPromagistratures\n_START_PARAGRAPH_\nLa instituci\xc3\xb3 de les promagistratures es va desenvolupar perqu\xc3\xa8 els romans van trobar poc pr\xc3\xa0ctic continuar afegint magistratures ordin\xc3\xa0ries per administrar les seves possessions d'ultramar recentment adquirides. Per tant, van adoptar la pr\xc3\xa0ctica de designar un individu per actuar en lloc o en capacitat d'un magistrat (magistratu), un promagistrat era literalment un tinent.\n_START_SECTION_\nImperium\n_START_PARAGRAPH_\nEl concepte legal rom\xc3\xa0 de imperium significava que un magistrat o promagistrat imperial tenia autoritat absoluta dins de la compet\xc3\xa8ncia del seu c\xc3\xa0rrec, per tant, un promagistrat amb imperium designat per governar una prov\xc3\xadncia tenia autoritat absoluta dins de la seva capacitat com a governador d'aquesta prov\xc3\xadncia, \xc3\xa9s m\xc3\xa9s, la paraula prov\xc3\xadncia es referia tant al c\xc3\xa0rrec o jurisdicci\xc3\xb3 del governador com al territori que governava. Un governador provincial tenia gaireb\xc3\xa9 autoritat total il\xc2\xb7limitada, i sovint obtenia mitjan\xc3\xa7ant amenaces enormes quantitats de diners de la poblaci\xc3\xb3 de la prov\xc3\xadncia, ja que tenia immunitat judicial total durant el seu per\xc3\xadode en el c\xc3\xa0rrec. Es va convertir en bastant com\xc3\xba que els governadors provincials busquessin l'elecci\xc3\xb3 cont\xc3\xadnua al c\xc3\xa0rrec per evitar judicis per extorsi\xc3\xb3 i suborn, i dos famosos exemples Gai Verres i Luci Sergi Catilina.\n_START_SECTION_\nRepercussions\n_START_PARAGRAPH_\nEl poder gaireb\xc3\xa9 il limitat d'un promagistrat d'alta graduaci\xc3\xb3 ha portat a utilitzar el terme proc\xc3\xb2nsol per designar qualsevol oficial d'alta graduaci\xc3\xb3 i autoritari nomenat des de dalt (o des de fora) per governar un territori sense considerar les institucions pol\xc3\xadtiques locals (\xc3\xa9s a dir, un que no est\xc3\xa0 seleccionat i l'autoritat sobrepassa a la dels oficials locals). M\xc3\xa9s enll\xc3\xa0 de l'Imperi Rom\xc3\xa0, trobem exemples com Douglas MacArthur, a qui se li va donar vasts poders per a dur a terme esfor\xc3\xa7os de reforma i recuperaci\xc3\xb3 al Jap\xc3\xb3 despr\xc3\xa9s de la Segona Guerra Mundial, i ha estat descrit ocasionalment com el proc\xc3\xb2nsol estatunidenc del Jap\xc3\xb3."